wickkiey/tamil-wikipedia-chunked huggingface dataset:
# வெறியாட்டு

## மற்ற இலக்கியங்களில் வெறியாட்டு

| பாடல் | பொருள் |  |
| --- | --- | --- |
| திருமுருகாற்றுப்படை(சிறுதினை மலரோடு) | வேலன் போல் சாமியாடுபவர், வேலை கையில் ஏந்தி ஆடுவார், இசை இசைத்து மலர் தூவி, ஆட்டுக்கிடாய் அறுத்து ஊர்தோறும் இவ்விழாவை கொண்டாடுவர். |  |
| மதுரைக்காஞ்சி | இவ்விழா நடக்கும் போது வேற்கொடியை ஏற்றுவர். |  |
| பட்டினப்பாலை | இசை இசைது மலர் தூவி, ஆட்டுக்கிடாய் அறுத்து ஊர்தோறும் இவ்விழாவை கொண்டாடுவர். |  |
| பெரும்பாணாற்றுப்படை(பலர் தொழ விழவுமேம்பட்ட பழவிறல்) | இவ்விழாவின் போது சமயப்பிரிவினர் அனைவரும் தத்தமது கடவுளை வணங்க விழாவெடுத்தனர். | } |
# சுத்தபங்காள

**சுத்தபங்காள** இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
# சுத்தபங்காள

## இலக்கணம்

இந்த இராகத்தில் சட்சம் (ச), சதுச்ருதி ரிசபம் (ரி<sub>2</sub>), சுத்த மத்திமம் (ம<sub>1</sub>), பஞ்சமம் (ப), சதுச்ருதி தைவதம் (த<sub>2</sub>), சாதாரண காந்தாரம் (க<sub>2</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  
| அவரோகணம்: | ச த<sub>2</sub> ப ம<sub>1</sub> ரி<sub>2</sub> க<sub>2</sub> ரி<sub>2</sub> ச | } |
| --- | --- | --- |  
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது "ஔடவ சாடவ" இராகம் எனப்படுகின்றது. இதன் அவரோகணத்தில் காந்தாரம் ஒழுங்குமாறி வருவதனால் இது வக்கிர இராகம் ஆகும்.
# எலிஜா ஒட்டினோ

**எலிஜா ஒட்டினோ அசோயோ** (*Elijah Otieno Asoyo*; பிறப்பு: சனவரி 3, 1988) கென்யாவைச் சேர்ந்த துடுப்பாட்டப் பந்து வீச்சாளர். ஆவார். நைரோபியில் பிறந்த இவர் கென்யா தேசிய அணி, ஆபிரிக்கா ix, கென்யா செலெக்ட் அணிகளில் அங்கத்துவம் பெறுகின்றார்.  
2007 ஆம் ஆண்டில் கனடா அணியுடன் நைரோபியில் இடம்பெற்ற ஒருநாள் போட்டியில் முதன் முதலாகப் பங்குபற்றியிருந்தார். 2008 இன் ஆரம்பத்தில் நமீபியா, ஐக்கிய அரபு அமீரகம் ஆகியவற்றுக்கு எதிரான போட்டிகளில் விளையாடினார்.
# வெள்ளிவீதியார்

வெள்ளிவீதியார் சங்ககாலப் பெண்புலவர்களில் ஒருவர். சங்கத்தொகை நூல்களில் 13 பாடல்கள் இவரால் பாடப்பட்டவை.  
சங்ககால ஔவையார் இந்த வெள்ளிவீதியாரைப் பற்றிக் குறிப்பிட்டுள்ளார்.
# வெள்ளிவீதியார்

## வெள்ளிவீதியார் பாடல்கள்

:அகநானூறு 45, 362  
:குறுந்தொகை 27, 44, 58, 130, 146, 149, 169, 386  
:நற்றிணை 70, 335, 348
# வெள்ளிவீதியார்

## ஔவையார் பாராட்டு

தலைவன் பொருள்செயப் பிரியப்போவதைத் தோழி தலைவியிடம் சொல்கிறாள். தலைவி தானும் தலைவனுடன் செல்ல விரும்புவதாகக் குறிப்பிடுகிறாள். அப்போது வெள்ளிவீதி போலச் செல்ல விரும்புகிறேன் என்கிறாள். - அகம் 147
# வெள்ளிவீதியார்

## ஔவையார் பாராட்டு

### வெள்ளி வீதியார் செயல்

ஔவையார் குறிப்பிலிருந்து வெள்ளிவீதியார் பொருளீட்டச் சென்ற தன் கணவனுடன் தானும் சென்றார் எனத் தெரியவருகிறது.
# வெள்ளிவீதியார்

## பாடல் சொல்லும் செய்திகள்

### அகம் 45

:திணை - பாலை
காட்டுவழியில் சென்றார்
:உழிஞ்சில் நெற்று ஆடுகளப் பறை போல ஒலிக்கும் கோடையில் அவர் சென்றார்.  
:நீர் இல்லாத ஆற்றுவழி அது.  
:ஆள் நடமாட்டம் இல்லாத வழி அது.  
:உழுவைப்புலி களிற்றைக் கொன்று தின்றுவிட்டுத் துள்ளி விளையாடிக்கொண்டிருக்கும் வழி அது.
பசலை
:அவர் சென்ற வழியை எண்ணிப் பார்த்துக்கொண்டேயிருக்கிறேன். அதனால் என் மேனியில் பசலை பாய்ந்துவிட்டது, என்கிறாள் தலைவி.
அலர்
:குறுக்கைப் பறந்தலைப் போரில் திதியனின் காவல் மரமான புன்னையை அன்னி என்பவன் வெட்டிச் சாய்த்தபோது வயிரியர் யாழிசைத்து இன்னிசை எழுப்பியது போல ஊரெல்லாம் வாயினிக்கப் பேசுகிறது.
ஆதிமந்தி
:(ஆதிமந்தியின் காதலன் ஆட்டனத்தி. நீராட்டு விழாவின்போது ஆட்டனத்தியைக் காவிரி என்பவள் காவிரி ஆற்றோடு கொண்டுசென்றாள். ஆதிமந்தி காதலனைத் தேடிக்கொண்டு காவிரியாற்று நெடுகிலும் ஊர் ஊராகச் சென்றாள்) ஆதிமந்தி போலக் காதலனைத் தேடிப் பித்துப் பிடித்து நான் அலையமாட்டேன் - என்கிறாள் தலைவி.
வானவரம்பன்
:வானவரம்பன் தாக்கியபோது, ஒரே ஒரு மதிலரணும் உடையும்போது ஊரார் தூங்காமல் கிடந்தது போல நான் உறக்கமின்றிக் கிடக்கிறேன், என்கிறாள் தலைவி.
# வெள்ளிவீதியார்

## பாடல் சொல்லும் செய்திகள்

### அகம் 362

:திணை - குறிஞ்சி
யாறு - பாம்பு விடரில் பாய்ந்தது.  
வல்லியம் - யானை குத்திய வலியால் கல்லளை(குகை)யில் பதுங்கியது.  
வல்லியப் பிணவு - முருக்கம் பூவின் அரும்பு போல் நகம் கொண்டது.  
:இப்படிப்பட்ட வழியில் என் காதலர் வெறுங்கையுடன் வருகிறார்.  
:(திங்கள் அவர் வருகையை வெளிச்சம் போட்டுக் காட்டுகிறது) என் சுணங்கணி மார்பிலுள்ள முத்தாரம் போலவும், சிலம்பில் வழியும் அருவி போலவும் திங்கள் தரும் நிலா வெளிச்சம் உள்ளது.
- சுணங்கு = மகளிர் மேனியில் காதல் ஏக்கத்தால் பாயும் பசுமைநிறம்.  
இவற்றையெல்லாம் எண்ணித் தலைவி கவலை கொள்வதாகத் தோழி, சிறைப்புறத் தலைவனுக்குக் கேட்கும்படி சொல்கிறாள்.
# வெள்ளிவீதியார்

## பாடல் சொல்லும் செய்திகள்

### குறுந்தொகை 27

:திணை - பாலை
தலைவன் பிரிவைத் தலைவி தாங்கிக்கொள்ளமாட்டாள் எனக் கவலைப்பட்ட தோழிக்குத் தலைவி சொல்கிறாள்.  
(நான் தாங்கிக்கொள்வேன்.) என் மேனி அழகு எனக்கும் பயன்படாது, என் தலைவனுக்கும் பயன்படாமல் பசலை தின்றுவிட்டுப் போகட்டும். கன்றுக் குட்டியும் குடிக்காமல், கறக்கும் பாத்திரத்திலும் விழாமல் நல்ல பசுவின் மடியிலுள்ள இனிய பால் நிலத்தில் கொட்டிவிட்டது போல என் அழகு பயனில்லாமல் போகட்டும்.
# வெள்ளிவீதியார்

## பாடல் சொல்லும் செய்திகள்

### குறுந்தொகை 44

:திணை - பாலை
காதலனுடன் சென்றுவிட்ட தன் மகளைத் தேடிக்கொண்டு செவிலித்தாய் செல்பவள் சொல்கிறாள்.
- பரி = எட்டடி
என் கால்கள் நடந்து நடந்து எட்டடி வைக்கும் திறத்தை இழந்துவிட்டன. கண்கள் தேடித் தேடி ஒளி மங்கிவிட்டன. வானத்திலுள்ள மீன்களைக் காட்டிலும் பலரை இந்த உலகில் பார்க்கிறேன். (என் மகளை மட்டும் காண முடியவில்லை)
# வெள்ளிவீதியார்

## பாடல் சொல்லும் செய்திகள்

### குறுந்தொகை 58

:திணை - குறிஞ்சி
தலைவன் தலைவியை எண்ணிக் காமத்தால் துடிக்கிறான். பாங்கன் அவனை ஏளனம் செய்கிறான். தலைவன் அவனுக்குத் தன் நிலையை எடுத்துரைக்கிறான்.  
காமத்தை நிறுத்தமுடியுமானால் நன்றுதான். முடியவில்லையே! கொளுத்தும் வெயில். கற்பாறைமேல் வெண்ணெய் கட்டி இருக்கிறது. அதற்குக் காவல் காக்கிறான் ஒருவன். அவனுக்குக் கைகள் இரண்டும் இல்லை. அதுமட்டும் அன்று. அவன் ஊமையும்கூட. அவன் வெண்ணெய் உருகுவதைத் தடுக்க முடியுமா? (நான் கை இல்லாத ஊமையன் நிலையில் காம வெண்ணெயைக் காக்க முடியாத நிலையில் இருக்கிறேன்.) - என்கிறான் தலைவன்.
# வெள்ளிவீதியார்

## பாடல் சொல்லும் செய்திகள்

### குறுந்தொகை 130

:திணை - பாலை
தலைவன் பிரிவின்கண் தலைவிக்குக் கவலை. தலைவன் இருப்பிடத்துக்கே தூது அனுப்பித் தலைவனைக் கொணர்வேன் கவலைப்படாதே என்று தோழி தலைவியைத் தேற்றுகிறாள்.  
தலைவன் நிலத்தைத் தோண்டி அதில் புகுந்துகொள்ளவில்லை. வானத்தில் ஏறி எட்டாத நிலையில் இருக்கவில்லை. கடலில் சென்று காற்று அடித்துச் செல்லவும் இல்லை. ஏதோ ஒரு நாட்டில் ஏதோ ஓர் ஊரில் இருக்கிறார். வீடு வீடாகத் தேடினால் அகப்பட்டுக்கொள்வார். கொண்டுவந்துவிடலாம் - என்கிறாள் தோழி.
# வெள்ளிவீதியார்

## பாடல் சொல்லும் செய்திகள்

### குறுந்தொகை 146

:திணை - குறிஞ்சி
தலைமகன் தன் பெற்றோருடன் வந்து தலைமகளைப் பெண் கேட்கிறான். தலைமகள் தன் பெற்றோர் பெண் தர மறுத்துவிடுவார்களோ என்று கவலைப்படுகிறாள். தோழி அவளைத் தேற்றுகிறாள். பெண் தர மறுத்தால் ஊர்மன்றம் இருக்கிறது, (முறையிட்டுக்கொள்ளலாம்) என்கிறாள்.
# வெள்ளிவீதியார்

## பாடல் சொல்லும் செய்திகள்

### குறுந்தொகை 146

#### முதியோர் மன்றம்

வாழ்க்கையில் பிரிந்தோரைக் கூட்டிவைப்பதற்கென்றே முதியவர்கள் இருந்தனர். அவர்கள் கையில் தண்டூன்றி நடப்பவர்கள். வெள்ளைமுடியும் சிதவல் தலையும் உடையவர்கள்.
- சிதவல் = கறையான், கறையான் தின்றது பொன்ற வழுக்கைத் தலை(-ஆகுபெயர்)
# வெள்ளிவீதியார்

## பாடல் சொல்லும் செய்திகள்

### குறுந்தொகை 149

:திணை - பாலை
அந்தோ! என்னிடமுள்ள காமம் அளிது(இரக்கம் கொள்ளத் தக்கது). அருவித் துளிகள் படும்படி பூத்திருக்கும் மலர் தாங்கும் வரையில்தான் தாங்கும். வெள்ளம் மிகுந்து வந்தால் அடித்துச் செல்லப்படும். அதுபோல என் நாணமும் தாங்கும் வரையில்தான் தாங்கும். காமவெள்ளம் மிகுந்து வந்தால் தன் கைந்நில்லாது. வீழ்ந்துவிடும். - தலைவி கூற்று.
# வெள்ளிவீதியார்

## பாடல் சொல்லும் செய்திகள்

### குறுந்தொகை 169

:திணை - மருதம்
தலைவியிடம் தலைவனின் பரத்தைமையைத் பாணன் மறைத்துப் பேசுகிறான். பொய் சொன்ன வாய்க்குத் தலைவி சாபம் இடுகிறாள்.  
பாறையை (மண் எனக் கருதிக்) குத்திய யானையின் தந்தம் போலப் பல் உடையட்டும்!
# வெள்ளிவீதியார்

## பாடல் சொல்லும் செய்திகள்

### குறுந்தொகை 386

:நெய்தல் திணை
'வாலிழை மகளிர்' (=தாலி அணிந்த பெண்கள்) மாலை வந்ததும் விழாக் கொண்டாடுவர். அவர் என்னைத் தணந்தில்லாக் காலத்தில் பூக்கள் பூக்கள் கொட்டிக் கிடக்கும் அந்தக் கானல்மணல் பரப்பில் நானும் அவர்களோடு கலந்துகொண்டு விழாக் கொண்டாடி மகிழந்தேன். இப்போது அவர் தணந்துள்ளார். தனிமையில் புலம்பிக்கொண்டிருக்கிறேன். - என்று எண்ணித் தலைவி வாடுகிறாள்.
# வெள்ளிவீதியார்

## பாடல் சொல்லும் செய்திகள்

### நற்றிணை 70

:திணை - மருதம்
வெண்மையான மடித்துணி போன்ற சிறகினை உடைய 'சிறு வெள்ளாங் குருகே!' எம் ஊருக்கு வந்து கெளிறு மீனை வயிறார உண்டுவிட்டு அவர் ஊருக்குத் திரும்புகிறாய். அவ்வூரிலிருக்கும் என் மகிழ்நர்க்கு நான் இழை நெகிழ்ந்து துன்புறும் செய்தியை நீ சொல்லவில்லை. உனக்கு என்மீது அன்பில்லையா? அல்லது சொல்ல மறந்துவிட்டாயா? - என்று தலைவி குருகோடு பேசுகிறாள்.
# வெள்ளிவீதியார்

## பாடல் சொல்லும் செய்திகள்

### நற்றிணை 335

:நெய்தல் திணை
திங்கள் வானை உழுதுகொண்டிருக்கிறது.  
கடல் அலையால் உறங்கவில்லை.  
கடலலை (ஓதம்) வந்து வந்து போய்க்கொண்டிருக்கிறது.  
தாழை மணத்தைப் பரப்பிக்கொண்டிருக்கிறது.  
தாழைமேல் இருக்கும் அன்றில் பறவையும் தன் துணையுடன் நரலுகிறது (ஒலித்துக்கொண்டிருக்கிறது.  
என் யாழ் என் விரல் தடவாமல் ஏங்குகிறது.  
என் காமம் மிகப் பெரியது. அதைக் களைபவர் இல்லை. (என் செய்வேன்?) - என்று கவலைப்படுகிறாள் தலைவி.
# வெள்ளிவீதியார்

## பாடல் சொல்லும் செய்திகள்

### நற்றிணை 348

:நெய்தல் திணை
தன் நெஞ்சம் உலகத்தோடு போராடிக்கொண்டிருக்கிறது என்கிறாள் தலைவி.  
நிலவு - கடலைப் பாலாக்கி பரந்திருக்கிறது.  
ஊர் - மகிழ்ச்சிப் பெருக்கில் ஆரவாரத்தோடு விழாக் கொண்டாடிக்கொண்டிருக்கிறது.  
கான் - பூத்துக் குலுங்கித் தன் துணை வண்டொடு மகிழ்ந்துகொண்டிருக்கிறது.  
யான் - அணிகலன்கள் கழலத் தனிமையில் இரவிலும் கண்மூட முடியாமல் இருக்கிறேன்.  
அதனால் என் நெஞ்சம் உலகத்தோடு போராடிக்கொண்டிருக்கிறது.
# ஆய்விதழ்

ஆய்வுகளை மேற்கொள்ளும் ஒருவர், தனது கண்டுபிடிப்புகளையும் அறியப்பட்டவைகளையும் வெளியிட சில இதழ்கள் செயல்படுகின்றன. அவை, ஆய்வாளரின் கட்டுரைகளை தரம் பார்த்தும் முக்கியத்துவம் கண்டும் இவ்வாய்விதழ்களில் வெளியிடுகின்றன. இவ்வாறு ஆய்வைப்பற்றி வெளியிடும் இதழே **ஆய்விதழ்** (*Scientific journal*) என அறியப்படுகின்றது. (எ. கா) நேச்சர் (Nature).  
உலகெங்கும் வெளிவரும் பல இதழ்களில், இதழின் தன்மை பலவாக மாறுபடும். அவைகளுள் சில திரைத்துறை, விளையாட்டு, வேலைவாய்ப்பு போன்றவற்றை மையப்படுத்தி பல கருத்துக்களை வெளியிட்டும் பரப்புரை செய்தும் வருகின்றன.
# ஆய்விதழ்

## அறிவியல் ஆய்விதழ்கள்

அறிவியல் ஆய்விதழ்கள் என்பது அறிவியல் ஆய்வின் மூலம் கண்டறியப்பட்ட சில புதிய தகவல்களைப் பற்றிய அறிக்கையாகும். பல ஆயிரம் அறிவியல் சார்ந்த ஆய்விதழ்கள் உள்ளன. பல இதழ்கள் குறிப்பிட்ட சில துறையை மட்டும் உள்ளடக்கியும், சில முதிய இதழ்க்குழுமமான “நேச்சர்” பல்துறை சார்ந்த ஆய்வுக்கட்டுரைகளை அதன் தலைப்பின் கீழ் அச்சிட்டும் வருகின்றன. அவ்வாறு ஆய்விதழ்களில் வரும் கட்டுரையானது, அறிஞர்களால் மதிப்பிடப்பட்டு, அக்கட்டுரைக்கு அறிவியல் இதழில் இடம் பெறும் தகுதியும் காலமும் உள்ளதா எனச் சோதிக்கப்பட்டு இதழில் வெளியிடப்படுகின்றன. அறிவியல் ஆய்வில் ஈடுபடும் ஒவ்வொருவருக்கும் தாக்க காரணி மிக்க ஆய்விதழில் வெளியிடுதல் என்பது முக்கியமாகும். இது வெளியிடுபவருக்கு அவரது துறையில் உள்ளவருக்கும் அதன் சார்ந்து ஆய்வு மேற்கொள்பவருக்கும் அவரையும் அவரது ஆய்வின் நுணுக்கங்களையும் அறியும் முக்கிய காரணியாக செயலாற்றுகிறது.
# பொன்வண்டு

**பொன்வண்டு** (*Sternocera*) பூச்சி தொகுதியில் (Class Insecta), புப்ரெஸ்டிடெ (Buprestidae) என்ற உயிரியல் குடும்பத்தில், ஸ்டேர்னோசெரா (*Sternocera*) என்ற பேரினத்தை சேர்ந்த வண்டு வகைகளாகும். இவற்றின் உடலின் மேற்புற ஓட்டுப்பகுதி உலோகத்தைப் போல் மின்னும் தன்மை கொண்டதால் தமிழில் இந்தப் பெயர் கொண்டு அழைக்கப்படுகின்றன. ஸ்டேர்னோசெரா பேரினத்தில் உலகெங்கும் சுமார் 56 வண்டினங்கள் (Beetle Species) உள்ளன. இவ்வகை வண்டுகள் பொதுவாக தாவரவுண்ணிகளாகும்.
# பொன்வண்டு

## மனிதர்கள் பயன்பாட்டில்

இவ்வகை வண்டுகள் பார்ப்பதற்கு மிக அழகான தோற்றம் கொண்டிருப்பதால் சில நாடுகளில் ஆபரணங்கள் மற்றும் அலங்கார பொருட்கள் தயாரிக்கப் பயன்படுத்தப்படுகின்றன.
# ஸ்டீவ் டிக்கோலோ

**ஸ்டீவ் ஒகுன்சி டிக்கோலோ** (Stephen Ogonji Tikolo, பிறப்பு: சூன் 25, 1971) கென்யா அணியின் தற்போதைய முதன்மை வலதுகைத் துடுப்பாளர் மற்றும் சகலதுறை ஆட்டக்காரர். கென்யா, நைரோபியில் பிறந்த இவர் கென்யா தேசிய அணி, கென்யாxi, போடர் அணிகளில் அங்கத்துவம் பெறுகின்றார்.
# கிரிசுக் கத்தி

- *Dapur Carubuk*]]  
**கிரிசு** (*Kris*) என்பது மலாய் தீவுக் கூட்டங்களில் வாழும் மக்களின் பாரம்பரியக் கத்தியாகும். இந்தோனேசியா, மலேசியா, சிங்கப்பூர், தாய்லாந்து, புரூணை ஆகிய நாடுகளில் பயன்படுத்தப்படுகிறது. இலங்கையில் முன்னர் இது பயன்படுத்தப்பட்ட போதிலும் தற்போது இது தடைசெய்யப்பட்டுள்ளது. எனினும், இலங்கையின் தென்பகுதியில் உள்ள சில அருங்காட்சியகங்களிலும் ஒரு சில தனியாரிடமும் இக்கத்தி தற்போதும் இருக்கின்றது.  
இது 600 ஆண்டுகள் பழமை மிக்கது. கிரிசுக் கத்தியை மற்ற கத்திகளோடு ஒப்பிட்டுப் பார்க்கும் பொழுது அது வடிவத்தில் அதிகளவில் வேறுபட்டு இருக்கும்; நெளிவு நெளிவாக முறுக்கிய படியான அமைப்பைக் கொண்டிருக்கும்.  
இது இரும்பினால் செய்யப்படுகிறது. கிரிசுக் கத்தியை மூன்று பிரிவுகளாக குறிப்பிடுகிறார்கள். நுனிப் பகுதி, நடுப் பகுதி மற்றும் பிடிப் பகுதி. இது அளவில் சிறியதாக இருப்பினும் எடை சற்று அதிகமாகவே இருக்கும்.
# கிரிசுக் கத்தி

## தோற்றம்

கிரிசு என்கின்ற சொல் பண்டைய சாவக மொழியிற் கத்தியாற் குத்துவதைக் குறிக்கும் சொல்லான *ஙிரிசு* எனும் சொல்லிலிருந்து தோன்றியதாகும். கிரிசுக் கத்தி முதலில் சாவா தீவில் தோன்றியது என்றும் பின்னர் அது மெல்ல மெல்ல மலாய் தீவு கூட்டம் எனப்படும் தற்போதய தாய்லாந்து, மலேசியா, சிங்கப்பூர், இந்தோனேசியா, பிலிப்பீன்சு நாடுகளுக்கு பரவியது என வரலாற்று அறிஞர்கள் கருதுகிறனர் .
# கிரிசுக் கத்தி

## பயன்பாடு

கிரிசுக் கத்தியை மலாய் மக்கள் போர்ச் சமயங்களில் பயன்படுத்தியதற்கான எந்தவொரு சான்றுமில்லை. மாறாக கூர் வாள்களும், அருவாக் கத்திகளும் மற்றும் ஈட்டிகளும் மலாய் மக்களால் கூடுதலாகப் பயன்படுத்தப்பட்டிருப்பதாக வரலாற்று ஏடுகள் கூறுகிறன.  
தொடக்க காலங்களில் கிரிசுக் கத்தியை மலாய் மக்கள் வேட்டையாடுவதற்குப் பயன்படுத்தினாலும் பின்னாளில் *சிலாட்* எனும் தற்காப்புக் கலைக்குரிய கருவியாக அது மருவப்பட்டது. அத்துடன் நிற்காமல் கிரிசுக் கத்தி ஆண்களின் அலங்காரப் பொருளாகவும் அதிக அளவில் பயன்படுத்தப்பட்டிருக்கிறது. மலாய் மன்னர்கள் கூடக் கிரிசுக் கத்தியை செங்கோலுக்குப் பதிலாகவும் தங்களின் ஆட்சியின் அடையாளமாகவும் பயன்படுத்தியுள்ளனர்.  
கிரிசுக் கத்தியை பயன்படுத்தும் ஆண்கள் அதை தங்களின் இடுப்பின் ஓரமாக செருகி வைப்பார்கள். அரசர்களைச் சந்திக்கும் பொழுது அவர்களுக்கு மரியாதை கொடுக்கும் விதமாக பக்கவாட்டில் செருகியிருக்கும் கிரிசுக் கத்தியை பின்புறமாகச் செருகி வைப்பார்கள்.
# கிரிசுக் கத்தி

## பண்பாடு

சாவக மக்கள் தம் பண்பாட்டின் ஒரு சிறப்பான பகுதியாகவே இக்கத்தியையும் கருதுகின்றனர். திருமண வைபவங்களின் போது தம் பண்டைய மரபைக் காட்டும் அணிமணிகளைக் கொண்டும் கிரிசுக் கத்தி போன்றவற்றை அணிந்தும் காட்சி தருவதைப் பெருமையாகக் கருதுகின்றனர். யோக்யாகார்த்தா சுல்தானகம் மற்றும் சுராகார்த்தா சுல்தானகம் என்பன இன்றும் இப்பண்பாட்டைக் கொண்டாடுகின்றன.
# கிரிசுக் கத்தி

## நம்பிக்கை

மலாய் இதிகாசங்களில் பல இடங்களிலும் கிரிசுக் கத்தியை பற்றிய செய்திகள் இடம்பெறுகின்றன. மேலும் பல இடங்களில் கிரிசுக் கத்தியை அதிகபட்சமாகவே மிகைபடுத்தப்பட்டுள்ளன. அதிலும் மலாய் மக்களிடையே *தமேங் சாரி* எனப்படும் கிரிசுக் கத்தியை பற்றிய புனைவு கதை என்பது மிக பிரபலம்.
# ஷெம் கோச்

ஷெம் ஒபாடோ கோச் (Shem Obado Ngoche, பிறப்பு: சூன் 6, 1989) கென்யா அணியின் தற்போதைய வலதுகைத் துடுப்பாளர். வலதுகை மிதவேக பந்துவீச்சாளர். கென்யா நைரோபியில் பிறந்த இவர் கென்யா தேசிய அணி, கென்யா 17இன் கீழ் அணி, நோதன் நோமன்ஸ் அணிகளில் அங்கத்துவம் பெறுகின்றார்.
# மால்கான்கிரி

**மால்கான்கிரி ** (Malkangiri, ஒரியா மொழி:ମାଲକାନଗିରି) இந்திய மாநிலம் ஒடிசாவின் மல்கான்கிரி மாவட்டத்தின் தலைநகரமும் தெரிந்தெடுக்கப்பட்ட பகுதியும் (notified area committee) ஆகும். மல்கான்கிரியில் 1965ஆம் ஆண்டு முதல் தண்டகாரண்ய திட்டத்தின் கீழ் வங்காளதேச அகதிகள் மறுவாழ்வளிக்கப்படுகின்றனர். 90களின் துவக்கத்தில் ஈழத்தமிழர் பிரச்சினையை அடுத்து புலம்பெயர்ந்த சில இலங்கைத் தமிழ் அகதிகளும் இங்கு குடியமர்த்தப்பட்டுள்ளனர். இன்று பெரும்பாலனவர்கள் திரும்பிவிட்டாலும் இன்னமும் சிலர் இங்கு வாழ்ந்து வருகின்றனர். இது மாநிலத்தின் நக்சலைட் இயக்கம் தீவிரமாக இயங்கும் மாவட்டமாக விளங்குகிறது. 2011ஆம் ஆண்டு பெப்ரவரியில் மல்கான்கிரி மாவட்ட ஆட்சியர் நவீல் கிருஷ்ணாவும் பொறியாளர் பவித்ர மஜியும் நக்சலைட்களால் கைப்பற்றப்பட்டு பின்னர் பேச்சுவார்த்தைகளுக்கு பின்பு விடுவிக்கப்பட்டனர்.
# மால்கான்கிரி

## மக்கள்தொகை யாய்வு

இந்திய கணக்கெடுப்பின்படி, மல்கான்கிரியின் மக்கள்தொகை 23,110. மக்கள்தொகையில் ஆண்கள் 52% விழுக்காடும் பெண்கள் 48%. விழுக்காடும் உள்ளனர். கல்வியறிவு தேசிய சராசரியான 59.5% ஐவிட குறைவாக 57% ஆக உள்ளது. ஆண்கள் கல்வியறிவு 65% ஆகவும் பெண்கள் 48% ஆகவும் உள்ளது. 15% பேர்கள் ஆறு அகவைக்கும் குறைவாக உள்ளனர்.
# மால்கான்கிரி

## அரசியல்

தற்போதைய சட்டப்பேரவை உறுப்பினராக நிமல் சந்திரா சர்க்கார் காங் 2004ஆம் ஆண்டு தேர்ந்தெடுக்கப்பட்டுள்ளார். . மல்கான்கிரி நௌரங்பூர் மக்களவைத் தொகுதியில் அமைந்துள்ளது..
# புதிய பார்வை

**புதிய பார்வை** தமிழில் வெளியாகும் ஒரு சிற்றிதழ். தமிழ் நாட்டில் சென்னையிலிருந்து மாதம் இருமுறை வெளியாகிறது. இதன் வெளியீட்டாளர் டாக்டர் ம. நடராசன். 1992-99 காலகட்டத்தில் வெளியாகி பின் நின்று போன இவ்விதழ் மீண்டும் 2004ல் தொடங்கி தற்காலம் வரை வெளியாகி வருகிறது. இதில் கலை, இலக்கியம், சமூகவியல், அரசியல் பற்றிய கட்டுரைகளும், மொழிபெயர்ப்புகள், சிறுகதைகள், கவிதைகள், புத்தக விமர்சனங்கள், நடப்பு நிகழ்வுகள் ஆகியவையும் வெளியாகின்றன.
# புனித சவேரியார் பேராலயம், கோட்டாறு

**புனித சவேரியார் பேராலயம்** என்பது தமிழ்நாட்டின் கன்னியாகுமரி மாவட்டத்தில் உள்ள முதன்மை கத்தோலிக்க ஆலயமாகும். கோட்டாறு மறைமாவட்டத்தின் தலைமை ஆலயமாக இது விளங்குகின்றது. 1544 இல் கன்னியாகுமரி மாவட்டத்திற்கு கிறித்தவ மதத்தை பரப்ப வந்த புனித சவேரியாரால் இந்த ஆலயம் சிறிப அளவில் நிறுவப்பட்டது. இன்று இது விரிவடைந்து பேராலய நிலைக்கு உயர்த்தப்பட்டுள்ளது. இங்கு மறைசாட்சி தேவசகாயம் பிள்ளையின் பூதஉடல் அடக்கம் செய்யப்பட்டுள்ளது. ஏழை, எளிய மக்களின் வேண்டுதல்கள் நிறைவேறுவதாக நம்பப்படுவதால் இந்த ஆலயத்தை பொதுமக்கள் **கேட்ட வரம் தரும் கோட்டாறு சவேரியார் கோயில்** என்று அழைக்கின்றனர்.
# புனித சவேரியார் பேராலயம், கோட்டாறு

## வரலாறு

கி.பி. 1542ல் மறைபரப்பிற்காக இந்தியாவிற்கு வந்த சவேரியார், கி.பி. 1544ம் ஆண்டு பூவாரிலிருந்து பள்ளம் என்ற கடற்கரை ஓரமாக வசித்து வந்த முக்குவர் இன மக்களில் சுமார் பத்தாயிரத்திற்கு மேற்பட்டோரை கத்தோலிக்க கிறித்தவ மதத்திற்கு மனம்திருப்பினார். அன்று வணிக நகரமாக இருந்த கோட்டாற்றில் மனம் திரும்பிய மக்கள் வழிபடுவதற்காக ஒரு சிறிய **மாதா** கோவிலை திருவிதாங்கூர் மன்னனின் உதவியோடு நிறுவினார்.  
- ஆலய ஆவணங்களின் படி இவ்வாலயம் கி.பி. 1600ஆம் ஆண்டு கட்டப்பட்டுள்ளது.
- கி.பி. 1603ம் ஆண்டு இத்தாலியைச் சார்ந்த பாதிரியார் அந்திரயோசு புச்சரியோ என்பவர் மரத்தாலும் களிமண்ணாலும் இவ்வாலயத்தை விரிவாக்கம் செய்தார்.
- கி.பி. 1713 ம் ஆண்டு இவ்வாலயம் மேலும் விரிவாக்கம் செய்யப்பட்டு கல்லினால் கட்டப்பட்டது.
- கி.பி. 1806ம் ஆண்டு கொல்கத்தாவைச் சார்ந்த பொறியாளரால் நுணுக்கமான வேலைப்பாடமைந்த ஆலய பீடம் உருவாக்கப்பட்டது.
- கி.பி. 1865ம் ஆண்டு இவ்வாலயம் தற்போதைய நிலைக்கு விரிவாக்கம் செய்யப்பட்டது.
- மே 26,1930 அன்று இவ்வாலயம் கொல்லம் மறைமாவட்டத்திலிருந்து பிரிக்கப்பட்டு கோட்டாறு மறைமாவட்டம் உருவாக்கத்தின் போது பேராலய நிலைக்கு உயர்த்தப்பட்டது.
- சவேரியார் இந்தியாவிற்கு வந்த 400 ம் ஆண்டையொட்டி கி.பி. 1942ம் ஆண்டு மணிக்கூண்டும் லூர்து மாதா கெபியும் திறந்து வைக்கப்பட்டது.
- கி.பி. 1952 ம் ஆண்டு ஆலயத்தை மேலும் சிறிது விரிவாக்கி சவேரியார் கட்டிய மாதா ஆலயம், கோவிலின் உட்பகுதியில் வருமாறு மாற்றியமைக்கப்பட்டது.
இவ்வாலயம் சாதி, இன மற்றும் மொழியைக் கடந்து பல்லாயிரகணக்கான மக்களை ஈர்த்து வருகின்றது. இவ்வாலயத்தில் ஒவ்வோர் ஆண்டும் நவம்பர் 24ம் தேதி முதல் டிசம்பர் 3ம் தேதி வரையிலான 10 நாட்கள் திருவிழா நடைபெறுகின்றது. இத்திருவிழாவின் இறுதி நாளன்று கன்னியாகுமரி மாவட்ட மக்களுக்கு தமிழக அரசால் உள்ளூர் விடுமுறை அளிக்கப்பட்டு வருகின்றது.
# இலங்கையில் பிரித்தானிய ஆட்சியின் ஆரம்பம்

1796 – 1948 வரை இலங்கையை பிரித்தானியர் ஆட்சி செய்தனர். பிரித்தானிய முடியின் நிர்வாகத்தின் கீழ் இலங்கை நேரடியாக வருவதற்கு முன்பு **பிரித்தானிய கிழக்கிந்திய வர்த்தக நிறுவனமே** இலங்கையை தனது கட்டுப்பாட்டின் கீழ்க் கொண்டுவந்தது. பிரித்தானியக் கிழக்கிந்திய வர்த்தகக் நிறுவனம் கீழைத்தேய நாடுகளில் கேந்திர முக்கியத்துவம் மிக்கதாக விளங்கிய இலங்கையைக் கைப்பற்றிக் கொள்ளப் பல்வேறு காரணிகள் ஏதுவாக அமைந்திருந்தன.
# இலங்கையில் பிரித்தானிய ஆட்சியின் ஆரம்பம்

## ஏதுவான காரணிகள்

### பாதுகாப்புக் காரணிகள்

இந்தியா உட்பட கீழைத்தேய நாடுகளில் ஏற்கனவே தன் செல்வாக்கிற்கு உட்பட்ட பிரதேசங்களின் பாதுகாப்பிற்கும், இந்தியாவை முற்று முழுதாகத் தமது கட்டுப்பாட்டில் கொண்டு வருவதற்கும் திருக்கோணமலைத் துறைமுகம் மிகவும் முக்கியத்துவம் வாய்ந்ததாக விளங்கியது. புயல் அபாயங்களிலிருந்து தனது கடற்படையைப் பாதுகாத்துக் கொள்ளவும், இங்கு தனது கடற்படைத் தளத்தை அமைப்பதன் மூலம் பாதுகாப்பை உறுதிப்படுத்திக் கொள்ள முடியும் எனவும் பிரித்தானியா எண்ணியது.
# இலங்கையில் பிரித்தானிய ஆட்சியின் ஆரம்பம்

## ஏதுவான காரணிகள்

### ஆதரவுநிலை

பிரித்தானிய ஏகாதிபத்தியக் கொள்கைகளையும், குடியேற்றவாதக் கொள்கைகளையும் விரிவுபடுத்த இலங்கையின் அமைவிடம் சாதகமாக அமைந்திருந்தமை
# இலங்கையில் பிரித்தானிய ஆட்சியின் ஆரம்பம்

## ஏதுவான காரணிகள்

### பொருளாதாரக் காரணிகள்

- பிரித்தானிய வர்த்தக்கத்தில் காணப்பட்ட திறந்த பொருளாதாரக் கொள்கை (தலையிடாக் கொள்கை அல்லது தாராளவாதக் கொள்கை என அழைக்கப்படும்) காரணமாக இலங்கையில் மூலப் பொருட்களைப் பெற்று, முடிவுப் பொருட்களை சந்தைப்படுத்தக் களமமைக்க எண்ணிமை.
- இலங்கையில் முதன்மை பெற்று விளங்கிய கறுவா வர்த்தகத்தைக் கைப்பற்றிக் கொள்ள எண்ணிமை.
- 1789ம் ஆண்டின் பின்னர் பிரான்ஸ்சுடன் பிரித்தானியா மேற்கொண்ட போர்களின் போது பயன்படுத்தப்பட்ட போர்வீரர்களுக்கு போர் முடிவின் பின்னர் தொழில் வாய்ப்புக்களை வழங்கல். (பிரித்தானியரால் இலங்கையில் ஆரம்பிக்கப்பட்ட பெருந்தோட்ட துறைகளில் இந்தப் போர்வீரர்களின் பங்களிப்பே அதிகமாகக் காணப்பட்டிருந்தது.
# இலங்கையில் பிரித்தானிய ஆட்சியின் ஆரம்பம்

## கரையோரப் பிரதேசங்களை பிரித்தானிய வர்த்தக நிறுவனம் கைப்பற்றல்

1796ல் பிரித்தானிய வர்த்தக நிறுவனம் இலங்கையின் கரையோரப் பிரதேசங்களைக் கைப்பற்றிய பின்னணி
- 18ம் நூற்றாண்டின் இறுதியில் பிரான்சியரும், ஆங்கிலேயரும் இந்தியாவில் தத்தம் ஆதிக்கத்தைச் நிலைநிறுத்தப் போராடினர். 1789ல் பிரான்சியப் புரட்சியின் பின்னர் ஒல்லாந்து பிரான்ஸ்சின் ஆதிக்கத்தின் கீழ் வந்தது.
- இந்த நிலையில் இலங்கையில் ஒல்லாந்தர் வசமிருந்த பகுதிகளைப் பிரான்ஸ்சின் கைக்குள் சிக்காதிருக்க ஒல்லாந்தப் பகுதிகள் மீது இங்கிலாந்து தாக்குதலை நடத்தியது.
- இதன் விளைவாக ஆகஸ்ட் 20. 1795 இல் கர்ணல் ஸ்டுவார்ட் தலைமையில் ஒரு படை திருகோணமலைத் துறைமுகத்தைக் கைப்பற்றிக் கொண்டது.
- தொடர்ந்து திருகோணமலைக் கோட்டையையும், செப்டம்பர் 18, 1795 இல் மட்டக்களைப்பையும், அக்டோபர் 27 ம் திகதி யாழ்ப்பாணத்தையும், பருத்தித்துறையையும், அக்டோபர் 5ம் திகதி கற்பிட்டியையும், பிப்ரவரி 3, 1796 இல் நீர்கொழும்பு, காலி ஆகிய இடங்களையும், 09ம் திகதி கொழும்பையும் கைப்பற்றிக் கொண்டது.
- இலங்கையின் கரையோரப் பிரதேசங்களை ஒல்லாந்தரிடமிருந்து கைப்பற்ற பிரித்தானியக் கிழக்கிந்திய வர்த்தகக் நிறுவனத்திற்கு 06 மாதங்கள் எடுத்தன. (யூலை 02, 1795 முதல் பிப்ரவரி 14, 1796வரை)
# இலங்கையில் பிரித்தானிய ஆட்சியின் ஆரம்பம்

## 1797 இலங்கைக் கலகம்

இலங்கை வரலாற்றில் **1797ம் ஆண்டு கலகம்** ஒரு முக்கிய கலகமாக கொள்ளப்படுகின்றது. இக்கலகமானது பிரித்தானிய கிழக்கிந்திய வர்த்தக நிறுவனத்திற் கெதிராக மேற்கொள்ளப்பட்ட ஒரு கலகமாகும்.
- ஓல்லாந்தரும், ஆங்கிலேயரும் நண்பர்களாய் இருந்தமையால் பிரான்சிய ஆதிக்கத்திலிருந்து அது விடுபட்டால் இலங்கையைத் திருப்பிக் கொடுக்க வேண்டிவரும் எனக் கருதிய ஆங்கிலேயர் இதற்கிடையில் தமது யுத்தச் செலவையாவது ஈட்டிக் கொள்ளக் கருதினர். இதனால் அவசர, அவசரமாக வரிவிதிப்பு நடவடிக்கைகளில் ஈடுபட்டனர்.
- ஓல்லாந்தர் காலத்தில் கடமையாற்றிய முதலியார்கள் நீக்கப்பட்டனர். பதிலாக சென்.ஜோர்ஜ் கோட்டையில் பணிபுரிந்த தென்னிந்திய உத்தியோகத்தர்கள் சேவையில் ஈடுபடுத்தப்பட்டனர். இவர்கள் ‘அமில்தார்கள்’ என அழைக்கப்பட்டனர்.
- இவர்கள் பலபுதியவரிகளை மக்கள் மீது சுமத்தினர். இதனால் வர்த்தகக் நிறுவனத்திற் கெதிராக 1797ம் ஆண்டில் கலகம் ஏற்பட்டது.
# இலங்கையில் பிரித்தானிய ஆட்சியின் ஆரம்பம்

## 1797 இலங்கைக் கலகம்

### கலகத்திற்கான காரணிகள்

- வர்த்தகக் கம்பனியினர் மக்கள் மீது சுமத்திய வரிச்சுமைகள்
- வரிகளை அறவிட இவர்கள் நடந்துகொண்ட கடுமையான வழிமுறைகள். (வரி அறவிடும் பகுதியை வரி வசூலிப்போருக்கு ஏலத்தில் விற்றனர்.)
- பதவி நீக்கப்பட்ட முதலியார்கள் எதிர்ப்பு
# இலங்கையில் பிரித்தானிய ஆட்சியின் ஆரம்பம்

## 1797 இலங்கைக் கலகம்

### கலகத்தின் போக்கு

- 1797ம் ஆண்டுக் கலகம் கிழக்கிந்திய வர்த்தகக் கம்பனியின் ஆட்சிக்கெதிராக சுதேச மக்களால் ஏற்படுத்தப்பட்ட கலகமாகும். முக்கியமாக கொழும்பு திசாவனி, இரயிகம, றேவாகம, சியான சல்பிற்று கோரளைகளில் ஆரம்பித்து யாழ்ப்பாணத்திலும், வன்னியிலும், மட்டக்களப்பிலும் பரவியது. இக்கலகக்காரர்களுக்கு கண்டி இராச்சியத்தின் உதவி கிடைத்தது. மேலும் பிரான்ஸ் ஏஜண்டுகளினதும், ஒல்லாந்த உத்தியோகத்தர்களினதும் உதவியும் கிடைத்தன.
# இலங்கையில் பிரித்தானிய ஆட்சியின் ஆரம்பம்

## இரட்டை ஆட்சிக்காலம்

இலங்கையில் பிரித்தானிய கிழக்கிந்திய வர்த்தக நிறுவனமும், பிரித்தானிய முடியால் நியமிக்கப்பட்ட மகாதேசாதிபதியும் இணைந்து இலங்கையில் மேற்கொள்ளப்பட்ட நிர்வாகம் **இரட்டை ஆட்சி** எனப்படுகின்றது.
- பிரித்தானிய கிழக்கிந்திய வர்த்தகக் நிறுவனத்திற்கெதிரான 1797ம் ஆண்டுக்கலகமே இலங்கையில் இரட்டையாட்சியொன்று ஏற்பட அடிப்படையாக அமைந்தது.
- 1798ல் இலங்கையின் கரையோரப் பிரதேசங்களில் சிவில், இராணுவ நிர்வாகம், நீதிப்பரிபாலனம் போன்றவற்றைப் புரிய, ஒரு தேசாதிபதி பிரித்தானிய அரசால் நியமிக்கப்பட்டார். *(இலங்கையில் நியமிக்கப்பட்ட முதல் தேசாதிபதி ஸார் பிரடரிக் நோத் என்பராவார்)*
- அதேநேரம் இலங்கையின் கரையோரப் பிரதேசங்களின் வர்த்தகமும், இறைவரி நிர்வாகம் தொடர்ந்தும் பிரித்தானிய கிழக்கிந்திய வர்த்தகக் நிறுவனத்தையே சார்ந்திருந்தது.
- இவ்வாறாக இலங்கையில் பிரித்தானிய அரசின் தேசாதிபதியாலும், வர்த்தகக் நிறுவனத்தாலும் இணைந்து மேற்கொள்ளப்பட்ட ஆட்சிக்காலமே ‘இரட்டை ஆட்சி’ எனப்படுகின்றது.
- இந்த இரட்டை ஆட்சிக்காலம் அக்டோபர் 12 1798 திகதி முதல் சூன் 1 1802 திகதி வரை நீடித்தது. இக்காலத்தில் இருசாராருக்குமிடையில் அடிக்கடி முரண்பாடுகள் எழுந்தன.
# இலங்கையில் பிரித்தானிய ஆட்சியின் ஆரம்பம்

## ஏமியன்ஸ் உடன்படிக்கையும், இலங்கை முடிக்குரிய ஒரு குடியேற்ற நாடாக மாறியமையும்.

- **ஏமியன்ஸ் உடன்படிக்கை** என்பது பிரித்தானிய கிழக்கிந்திய வர்த்தக நிறுவனத்திற்கும், பிரித்தானிய அரசுக்குமிடையே செய்து கொள்ளப்பட்ட உடன்படிக்கையாகும். இதன் பிரகாரம் சூன் 12 1802 முதல் **இலங்கை முடிக்குரிய ஒரு குடியேற்ற நாடாக** மாறியது.
- இதிலிருந்து இலங்கையின் கரையோரப் பிரதேசங்களின் சிவில் நிர்வாகம், நீதிப்பரிபாலனம், நிர்வாகவிடயங்கள் பிரித்தானிய அரசினால் இலங்கையில் நியமிக்கப்பட்டிருந்த தேசாதிபதியால் நிறைவேற்றப்பட்டன.
- தேசாதிபதிக்கு ஆலோசனை வழங்க 6 பேரைக் கொண்ட ஒரு சபை அமைக்கப்பட்டிருந்தது. இச்சபையில் இராணுவத் தளபதி, குடியேற்ற நாட்டுக்காரியதரிசி, பிரதம நீதியரசர் ஆகியோர் இடம்பெற்றிருந்தனர்.  
மேற்குறிப்பிட்ட அடிப்படையிலேயே இலங்கையில் பிரித்தானியர் ஆட்சி ஆரம்பமாகியது.  
- *மெண்டிஸ், ஜீ. ஸி*. நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி - 1969
- *பீ. எம். புன்னியாமீன்*. வரலாறு ஆண்டு 11 சிந்தனை வட்டம் 1998
# கோட்டாறு மறைமாவட்டம்

**கோட்டாறு மறைமாவட்டம்** என்பது கோட்டாறு புனித பிரான்சிஸ் சவேரியார் பீடாலயத்தைத் தலைமையகமாகக் கொண்டு செயல்படும் கத்தோலிக்க திருச்சபையின் மறைமாவட்டம் ஆகும். இது இந்தியாவின் தமிழ்நாட்டில் மதுரை உயர்மறைமாவட்டத்தின்கீழ் அமைந்திருக்கிறது. இது இந்தியாவின் தென் எல்லையான கன்னியாகுமரி மாவட்டத்திற்குள் உட்பட்ட கத்தோலிக்க ஆட்சிப் பகுதியாகும். இது கோட்டாறு, குளச்சல், ஆலஞ்சி, முட்டம், ஆரல்வாய்மொழி, கன்னியாகுமரி ஆகிய ஆறு மறைவட்டங்களை உள்ளடக்கியுள்ளது. மே 20, 1930-ஆம் ஆண்டு கொல்லம் மறைமாவட்டத்திலிருந்து தமிழ் பகுதிகள் தனியாகப் பிரிக்கப்பட்டு கோட்டாறு மறைமாவட்டமாக அப்போதைய திருத்தந்தை பதினொன்றாம் பயசு அவர்களால் அறிவிக்கப்பட்டது. இதன் முதல் ஆயராக மேதகு ஆயர் லாரன்சு பெரைரா அவர்கள் பணிபுரிந்தார்கள். இதன் தற்போதைய ஆயர் மேதகு. நசரேன் சூசை ஆவார். இது உருவாகும்போது சுமார் 96,000 கத்தோலிக்க கிறித்தவர்கள் இம்மறைமாவட்டத்தில் வசித்து வந்தார்கள்.
# கோட்டாறு மறைமாவட்டம்

## வரலாறு

கொல்லம் மறைமாவட்டத்தின் தமிழ் வழங்கும் தென்பகுதி தனியாக பிரிக்கப்பட்டு வராப்புழை மறைமாநிலத்தின்கீழ் இணை மறைமாவட்டமாகக் கோட்டாறு மறைமாவட்டம் உருவாக்கப்பட்டது. தோவாளை, அகத்தீசுவரம்,(அழகப்பபுரம் தவிர), கல்குளம், விளவங்கோடு, (தூத்தூர் முதலிய 3 கடற்கரை கிராமங்கள் தவிர) ஆகிய நான்கு தாலுகாக்களையும் உள்ளடக்கிய கன்னியாகுமரி மாவட்டம் முழுவதும் கோட்டாறு மறைமாவட்டத்தின் நிலப்பகுதியாக இருந்தது. இப்பகுதி 1956 நவம்பர் முதல் நாள் தமிழகத்தோடு இணைந்ததைத் தொடர்ந்து கோட்டாறு மறைமாவட்டம் 1963-ஆம் ஆண்டு அக்டோபர் 11-ஆம் நாளிலிருந்து மதுரை மறைமாநிலத்தின் ஓர் இணை மறைமாவட்டமாக மாறிற்று.
# கோட்டாறு மறைமாவட்டம்

## வரலாறு

### குழித்துறை மறைமாவட்டம்

2014-ஆம் ஆண்டு, திசம்பர் 22-ஆம் நாள் கோட்டாறு மறைமாவட்டத்திலிருந்து ஒரு புதிய மறைமாவட்டம் உருவாகியது. குழித்துறை மறைமாவட்டம் என்று அழைக்கப்படுகின்ற இந்த புதிய மறைமாவட்டத்தை திருத்தந்தை பிரான்சிசு உருவாக்கினார். கோட்டாறு மறைமாவட்டத்தின் திரித்துவபுரம் மற்றும் முளகுமூடு என்ற இரு பகுதிகளை உள்ளடக்கிய இந்தப் புதிய மறைமாவட்டத்தின் முதல் ஆயராகப் பேரருட்திரு ஜெரோம் தாஸ் வறுவேல் நியமிக்கப்பட்டுள்ளார். இவர் சென்னை மாநில சலேசிய சபையைச் சார்ந்தவர்.
# கோட்டாறு மறைமாவட்டம்

## வரலாறு

### கோட்டாறு மறைமாவட்டத்தின் புதிய ஆயர்: நசரேன் சூசை

2017, மே மாதம் 20-ஆம் நாள் திருத்தந்தை பிரான்சிசு, கோட்டாறு மறைமாவட்டத்தின் கன்னியாகுமரி நகரில் அலங்கார அன்னை ஆலயப் பங்குத்தந்தையாகப் பணிபுரிந்த அருள்திரு நசரேன் சூசை என்பவரை கோட்டாறு மறைமாவட்டத்தின் புதிய ஆயராக நியமித்தார்.  
ஆயர் நசரேன் சூசைக்குத் திருநிலைப்பாடு விழா 2017, சூன் 29-ஆம் நாள், தூய திருத்தூதர் பேதுரு, பவுல் பெருவிழாவன்று கோட்டாறு ஆயர் இல்ல வளாகத்தில் நிகழ்ந்தது.
# கோட்டாறு மறைமாவட்டம்

## வரலாறு

### கோட்டாறு மறைமாவட்டத்தின் புதிய ஆயர்: நசரேன் சூசை

#### ஆயர் நசரேன் சூசை வாழ்க்கைக் குறிப்புகள்

- பிறப்பு: இராஜாக்கமங்கலம் துறை, கோட்டாறு மறைமாவட்டம், கன்னியாகுமரி மாவட்டம், ஏப்ரல் 13, 1963  
- கல்வி:
தூய ஞானப்பிரகாசியார் இளங்குருமடம், நாகர்கோவில்
மெய்யியல், இறையியல் படிப்பு: தூய இதயக் குருத்துவக் கல்லூரி, பூவிருந்தவல்லி, சென்னை
இறையியல் முதுகலைப் பட்டம்: கத்தோலிக்க பல்கலைக் கழகம், லுவேன், பெல்ஜியம்
இறையியல் முனைவர் பட்டம்: திருத்தந்தை கிரகோரியார் பல்கலைக் கழகம், உரோமை
அரசியல் துறை முதுகலைப் பட்டம்: மதுரை காமராசர் பல்கலைக் கழகம்  
- கோட்டாறு மறைமாவட்ட குருவாகத் திருநிலைப்பாடு: 1989, ஏப்பிரல் 2  
- பணிகள்:
1989-1990: உதவிப் பங்குத்தந்தை, குளச்சல் தூய காணிக்கை அன்னை ஆலயம்  
1990-1992: தமிழ்நாடு சேவியர் மிஷன் ஹோம் துணை இயக்குநர். மறைமாவட்ட இறையழைத்தல் குழுச் செயலர்  
1992-1998: இனையம் புனித எலேனம்மாள் ஆலயப் பங்குத் தந்தை. மறைமாவட்டக் கிறிஸ்தவ வாழ்வுப் பணிக்குழுச் செயலர். குருக்கள் நலக் குழு உறுப்பினர்  
1998-2000: பெல்ஜியம் நாட்டில் லுவேன் பல்கலைக் கழகத்தில் இறையியல் மேற்படிப்பு  
2000-2003: உரோமையில் திருத்தந்தை கிரகோரியார் பல்கலைக் கழகத்தில் இறையியல் முனைவர் பட்டப் படிப்பு  
2003-2011: சென்னை, பூவிருந்தவல்லியில் திரு இதயக் குருத்துவக் கல்லூரியில் இறையியல் பேராசிரியர் பணி. இறையியல் துறைத் தலைவர்  
2013 மார்ச் மாதத்திலிருந்து கன்னியாகுமரி நகரில் புனித அலங்கார அன்னை ஆலயப் பங்குத் தந்தை. கன்னியாகுமரி மறைவட்டத் தலைவர் பணி. பல இறையியல் கல்வி நிறுவனங்களில் அழைப்புப் பேராசிரியராகப் பணி (திரு இதயக் கல்லூரி, பூவிருந்தவல்லி, சென்னை; சென்னைப் பல்கலைக் கழகம்; இந்தியத் துறவியர் இறையியல் கல்வியகம், பெங்களூரு; சம்பல்பூர், ஒடிசா; சலேசிய இறையியல் கல்வியகம், சென்னை; தூய பவுல் குருத்துவக் கல்லூரி, திருச்சி; அருள் கடல், சென்னை)
# கோட்டாறு மறைமாவட்டம்

## மறைமாவட்ட ஆயர்கள்

1. மேதகு லாரன்ஸ் பெரைரா (1930-1938)
1. மேதகு தாமஸ் ரோக் ஆஞ்ஞிசுவாமி (1939-1971)
1. மேதகு மரியானுஸ் ஆரோக்கிய சாமி (1971-1987)
1. மேதகு லியோன் தர்மராஜ் (05.02.1989-16.01.2007)
1. மேதகு பீட்டர் ரெமிஜியஸ் (24.06.2007- 20.05.2017)
1. மேதகு நசரேன் சூசை (20.05.2017 - )
# கோட்டாறு மறைமாவட்டம்

## மறைமாவட்ட முக்கிய நிகழ்வுகள்

- மறைமாவட்ட வெள்ளிவிழா-செப். 28, 1955
- மறைமாவட்ட பொன்விழா- மே 24,25, 1980
- மறைமாவட்ட பவள விழா- மே 5, 2005
- புதிய குழித்துறை மறைமாவட்டம் உருவாதல் - திசம்பர் 22, 2014
# கோட்டாறு மறைமாவட்டம்

## மக்கள் தொகை, பணியாளர்கள் புள்ளி விபரங்கள்

- கன்னியாகுமரி மாவட்ட மொத்த மக்கள் தொகை - 17,41,000
- கோட்டாறு மறைமாவட்ட கத்தோலிக்கர்கள் - 2,52,979
- மறைமாவட்ட அருள்பணியாளர்கள் - 208
# கோட்டாறு மறைமாவட்டம்

## மக்கள் தொகை, பணியாளர்கள் புள்ளி விபரங்கள்

### மறைமாவட்டத்தில் பணிபுரியும் துறவற சபைகள்

- அருள்பணியாளர்கள் சபைகள் - 9
- அருள் சகோதரர்கள் சபைகள் -3
- அருள் சகோதரிகள் சபைகள் - 38
# கோட்டாறு மறைமாவட்டம்

## மக்கள் தொகை, பணியாளர்கள் புள்ளி விபரங்கள்

### மறைமாவட்டத்தில் பணிபுரியும் துறவியர்

- அருள் பணியாளர்கள் - 35
- அருள் சகோதரிகள் - 445
- அருள் சகோதரர்கள் - 15
# கோட்டாறு மறைமாவட்டம்

## மறைமாவட்ட அமைப்புகளும் நிறுவனங்களும்

- பங்குகள் - 92
- கிளைப்பங்குகள் - 38
- குருமாணவர்கள் - 42
- கோட்டாறு மறைவட்டம் - 22 பங்குகள் 05 கிளைப்பங்குகள்
- கன்னியாகுமரி மறைவட்டம் - 12 பங்குகள் 06 கிளைப்பங்குகள்
- தேவசகாயம் மவுண்ட் மறைவட்டம் - 19 பங்குகள் 18 கிளைப்பங்குகள்
- குளச்சல் மறைவட்டம் - 12 பங்குகள் 04 கிளை பங்குகள்
- முட்டம் மறைவட்டம் - 16 பங்குகள் 04 கிளைப்பங்குகள்
- ஆலஞ்சி மறைவட்டம் - 11 பங்குகள் 01 கிளைப்பங்குகள்
- ஆயரின் ஆலோசனை குழு உறுப்பினர்கள் - 10
- அருள்பணியாளர்கள் மன்றம் உறுப்பினர்கள் - 26
# கோட்டாறு மறைமாவட்டம்

## கல்வி நிறுவனங்கள்

### மறைமாவட்ட நிர்வாகத்திற்குட்பட்ட கல்வி நிறுவனங்கள்

- மேல்நிலைப்பள்ளிகள் - 07
- உயர்நிலைப்பள்ளிகள் - 10
- நடுநிலைப்பள்ளிகள் - 09
- தொடக்க பள்ளிகள் - 26
- ஆங்கிலப்பள்ளிகள் - 03
- தொழிற்பயிற்சி நிறுவனங்கள் - 03
- சமுதாயக் கல்லூரி - 01
- ஆசிரியர் பயிற்சி நிறுவனம் - 01
- செவிலியர் பயிற்சி நிறுவனம் - 01
# கோட்டாறு மறைமாவட்டம்

## கல்வி நிறுவனங்கள்

### துறவியர் நிர்வாகத்தின் கீழ் உள்ள கல்வி நிறுவனங்கள்

- கல்லூரி - 02
- மேல்நிலைப்பள்ளிகள் - 07
- உயர்நிலைப்பள்ளிகள் - 06
- நடுநிலைப்பள்ளிகள் - 01
- தொடக்கப்பள்ளிகள் - 09
- ஆங்கில பள்ளிகள் - 11
- பொறியியல் கல்லூரி - 01
# கோட்டாறு மறைமாவட்டம்

## கல்வி நிறுவனங்கள்

### கிராம சேவை நிறுவனங்கள்

- கிராம விழிப்புணர்வுத் திட்டம் சங்கங்கள்
- கிராம விழிப்புணர்வுத் திட்ட சுய உதவிக்குழுக்கள்-110
- கடலோர அமைதி மற்றும் வளர்ச்சி திட்டம்
- மாதர் தன்னம்பிக்கை இயக்கம் (கைகள்) சங்கங்கள்
- தலித் முன்னேற்றத் திட்ட்ம்
- உள்நாட்டு மீனவர் சங்கங்கள்
- படகு கட்டும் மையம்
- மக்கள் வங்கி
- மருத்துவ மனைகள் (07)
- மருத்துவ சேவை மையங்கள் (7)
- முதியோர் இல்லங்கள் (04)
- குழந்தைகள் கருணை இல்லங்கள் (10)
- மதுநோயாளிகள் மறுவாழ்வு மையம் (02)
# கோட்டாறு மறைமாவட்டம்

## மறைமாவட்ட அருள் பணிக்குழுக்கள்

- விவிலியம்
- திருவழிபாடு
- மறைக்கல்வி
- நற்செய்தி அறிவிப்பு
- அன்பியம்
- அழைத்தல்
- சமூக நீதி
- கிறித்தவ ஒன்றிப்பு
- பல்சமய உரையாடல்
- குடும்பம்
- கல்வி
- சமூகத் தொடர்பு
- நலவாழ்வு
- சமூகச் சேவை
- சிறார்
- இளைஞர்
- பெண்கள்
- தொழிலாளர்
- தலித்
- பொதுநிலையினர்
- துறவியர்
- சிறைப்பணி
# கோட்டாறு மறைமாவட்டம்

## பக்தசபைகளும் இயக்கங்களும்

- பாலர் சபை
- சிறுவழி இயக்கம்
- இளம் கிறித்தவ மாணவர் இயக்கம்
- இளைஞர் இயக்கம்
- பெண்கள் இயக்கம்
- குடும்பநல இயக்கம்
- இளம் கிறித்தவ மறுமலர்ச்சி இயக்கம்
- கத்தோலிக்க சங்கம்
- கத்தோலிக்க சேவா சங்கம்
- கார்மேல் மூன்றாம் சபை
- கிறித்தவ வாழ்வு சமூகம்
- பிரான்சிஸ்கள் மூன்றாம் சபை
- மரியாயின் சேனை
- வின்சென்ட் தே பவுல் சங்கம்
- கோல்பின் இயக்கம்
- நல்லுலக இயக்கம்
- ஆசிரியர்கள் சங்கம்
- திருஇருதய சபை
- இளம் கிறித்தவ தொழிலாளர் இயக்கம்
- கிறித்தவ தொழிலாளர் இயக்கம்
# கோட்டாறு மறைமாவட்டம்

## மறைமாவட்ட வெளியீடுகள்

- தென்ஒலி (மாத இதழ்)
- கோட்டாறு மறைமாவட்ட செய்தி மடல் (மாத இதழ்)
- அடித்தளம் (அன்பிய மாத இதழ்)
- இளந்தளிர் (சிறார் இதழ்)
- விடிவெள்ளி (கி.வா.ச)
- யுகசிற்பி (இளைஞர் இதழ்)
- ஓலமிடும் ஓசை (தலித்)
# முதிரை

**முதிரை** (*Chloroxylon swietenia*) என்பது காடுகளில் வளரும் ஒருவகை மரமாகும். இது மரத்தை அரித்து உறுதியான பலகை பெறப்படுகிறது. இந்த மரத்தின் நடுப்பகுதி மிகவும் உறுதியானதாக மஞ்சள் நிறத்தில் இருக்கும். இதனை வைரம் என்பர்.
# முதிரை

## இலங்கையில்

இந்த முதிரை மரம் இலங்கையில் வடக்கு, கிழக்குக் காடுகளிலும் வடமத்திய பகுதியிலும் ஊவா மாகாணத்தின் சில பகுதிகளிலும் தென்மாகாணத்தின் அம்பாந்தோட்டை மாவட்டத்திலும் உள்ளது. மாத்தறை மாவட்டத்தின் சில பகுதிகளிலும் இது காணப்படுகிறது. இந்த மரம் மிகவும் குறைந்த அளவிலேயே உள்ளது. பாலை மரம் போன்றே, முதிரை மரங்களையும் தறிப்பதற்கு சட்டப்படி அனுமதி பெறப்பட வேண்டும். ஆனால் அனுமதியின்றி இம்மரங்களை தறித்து கடத்தல் செய்வோர் உள்ளனர். இதனைத் தடுப்பதற்குப் பொறுப்பான காட்டு இலாகா அதிகாரிகள் இருந்தாலும், கடத்தல் நடந்த வண்ணமே இருந்தது. பின்னர் மீண்டும் சட்ட அனுமதி இன்றி முதிரை மரங்களை தறித்தலும், கடத்தலும் இடம்பெற்றதாகக் கூறப்பட்டது.
# நீலப்பச்சைப்பாசி

**நீலப்பச்சைப்பாசி** அல்லது **நீலப்பச்சைப்பக்டீரியா** என அழைக்கப்படும் நுண்ணுயிரி **சயனோபக்டீரியா** (*Cyanobacteria*) என அழைக்கப்படுகிறது. சயனோ என்பது அதன் நிறத்தைக் குறிக்கும் கிரேக்கத்தில் இருந்து ஆங்கிலத்திற்கு மருவிய சொல்லாகும். அதன் பொருள் நீலம் என்பதாகும். இவ்வகை நுண்ணுயிரிகள் நீர் நிலைகளில் மிகுதியாக காணப்படும் பாசிகளைப்போல் உள்ள பக்டீரியாக்களாகும். இது பாசிகளினுடைய பண்புகளைக் கொண்டிருந்தாலும் இவை பக்டீரியா என்னும் பெருந்தொகுதியில் இடம் பெற்றவையாகும். இது ஒளிச்சேர்க்கை அல்லது ஒளித்தொகுப்பால் தனக்குத் தேவையான வேதிகளை உற்பத்தி செய்து வாழ்கின்றன. ஒளிச்சேர்க்கையால் வாழும் ஆக்சிசனை(பிராணவாயு)வை வெளியிடா பிற பக்டீரியாக்களான ஊதா மற்றும் பச்சை கந்தக பக்டீரியாக்களிலிருந்து மாறுபட்டு, இவை உணவு உற்பத்தியின் போது பிராணவாயுவை வெளியிடும் பக்டீரியாக்களாகும்.
# நீலப்பச்சைப்பாசி

## பெயர்க்காரணம்

இவ்வகைப்பாசிகள்/பக்டீரியாக்கள் நீர்நிலைகளில் மிகுதியாக காணப்படுகின்றன. இவை நன்னீர் மற்றும் உப்புநீர் நீலப்பச்சைப்பாசிகள் உள்ளன. இவை நீரில் வாழும் போது தனக்கான உணவை உற்பத்திச்செய்ய சில நிறமிகளின் உதவி தேவைப்படுகிறது. அதாவது பச்சைத்தாவரங்களில் உள்ள பச்சையம் (க்ளோரோபில்) என்னும் நிறமியைக்கொண்டு தனக்கான உணவை பரிதியின் ஓளியிலிருந்து உற்பத்தி செய்வதுபோல் இவைகளும் க்ளோரோபில் A (பச்சையம் வகை ஏ), பைக்கோசையனின் மற்றும் பைக்கோஎரித்திரின் போன்ற நிறமிகளைக்கொண்டுள்ளன. இவைகளின் நீல நிறத்திற்கு காரணமான பைக்கோசையனின் (நீலநிறமி)இதன் தனிச்சிறப்பாகும். ஆகையால் ஆங்கிலத்தில் சயனோபக்டீரியாக்கள் எனவும் தமிழில் பச்சையம் மற்றும் நீலநிறமியைக்கொண்டு இவை நீலப்பச்சைப்பாசி என விளிக்கப்படுகிறது.
இவை பொதுவாக இவற்றின் நிறம் காரணமாக நீலப்பச்சைப் பாசி என அழைக்கப்பட்டாலும், இவைப் பாசிக் கூட்டம் (அல்கா) அல்ல. இவை ஒளித்தற்போசணிகளாக உள்ள பக்டீரியா வகைகளாகும்.
# நீலப்பச்சைப்பாசி

## உருவப்பண்புகள் மற்றும் உடற்செயலியல்

இவை ஒரு கல உயிரியாகவும் பல் கல உயிரியாகவும் வாழ்கின்றன. ஒரு கல உயிர்களில் குறிப்பிடத்தக்கவன *சினிக்கோசிச்டிச்*, *சினிக்கோகாக்கச்*, க்ரூவோகாக்கச் ஆகியன குறிப்பிடத்தக்கவை. பல் கல உயிரிகளில் குறிப்பிடத்தக்கவையாய் உள்ள *அனபெனா*, *ஒசிலட்டோரியா*, *ஃபார்மிடியம்* ஆகியன நூல் பட்டையைப் போன்றும் சில கூட்டு கல உயிரிகளாகவும் (உதாரணம் *மைக்ரோசிச்டிச்* ) உள்ளன. இவ்வின உயிர்கள் பூமியில் உள்ள நீர்நிலைகளில் பரவிக்கிடக்கின்றன. இதன் கலச்சுவர்த் தோற்றம் சில கிராம் நெகட்டிவ் பக்டீரியாக்களை ஒத்து உள்ளன. இதில் மற்ற பக்டீரியாக்களைப்போல பெப்டிடோக்ளைக்கன் என்னும் சர்க்கரையும் காணப்படுகின்றது. இது பேரினங்களான பாசி மற்றும் தாவரம் போன்றவற்றில் உள்ளதுபோல தனியமைப்புகள் (க்ளோரோப்ளாச்டு) என்னும் அமைப்பு அற்றது. இது பேருயிரிகளுக்கு ஒளிச்சேர்க்கை மற்றும் உணவு உற்பத்தியில் முக்கிய பங்காற்றுகின்றன.இவைகளில் அது போன்ற தனியமைப்பு எதுவும் கிடையாது. இதில் பச்சையம் ஏ, தாவரபைலிப்புரதங்கள் (பைக்கோபிலிப்புரதங்கள்)ஆன பைக்கோசையனின் மற்றும் பைக்கோஎரித்திரின் ஆகிய சிறப்புவாய்ந்த நிறமிகளைக்கொண்டு தனக்கான உணவுகளைப் பெருக்கிக்கொள்கின்றன. இவைகளில் பைக்கோஎரித்திரின் என்பது சிவப்பு சார் நிறமியாகும். சார் (அக்சசரி)நிறமி என்பது மையநிறமியிலிருந்து மாறுபட்டவை.  
இவை கரிமத்தை பரிதியின் ஒளியிலிருந்தும் புரத உருவாக்கத்திற்கு தேவையான நைதரசனை சில காற்றிலிருந்து தானாக நிலைப்படுத்தியும் அல்லது அடிப்படை நைதரசன் சேர்மமான நைட்ரேடிலிருந்தும் பெற்று அனுவெறிகையை நிரிமானித்துக்கொள்கின்றன. இவை சூரிய ஒளியிலிருந்து உணவு உற்பத்தியின் போது ஆக்சிசன் (பிராணவாயு) வெளியிடும் பெருங்குடும்பத்தைச்சார்ந்ததாக உள்ளது. இவை கரியமில வாயுவைப்பயன்படுத்தி சூரிய ஒளியிலிருந்து சர்க்கரையை உற்பத்தி செய்கின்றன. அதன் முடிவாக ஆக்சிசனையும் தண்ணீரையும் வெளியேற்றுகின்றன. இவையே ஒளிச்சேர்க்கையென அழைக்கப்படுகிறது. இவை புவிவெப்பமடைதலை கட்டுப்படுத்துவதில் முக்கிய பங்காற்றுகின்றன.  
உடற்கூற்றியல்:
சயனோபக்டீரியா நிலைக்கருவிலி (Prokaryota) கலக்கட்டமைப்பு உடைய அங்கிகளாகும். இவற்றில் கருவுறையால் சூழப்பட்ட உண்மையான கரு காணப்படுவதில்லை. இவற்றில் சில தனிக்கலங்களாக வாழ்பவையாகும். ஏனையவை இழையுருவான சமுதாயமாக ஒன்று சேர்ந்த தனிக்கலங்களாக வாழ்கின்றன. இவ்விழைகளின் கலங்கள் சளிய மடல்களால் ஒன்றிணைக்கப்பட்டிருக்கும். இழையுருவான சயனோபக்டீரிய சமுதாயங்களில் மூன்று வகையான கலங்கள் காணப்படலாம்:
- பதியக் கலங்கள்: அதிகளவில் காணப்படும் கல வகை. ஒளித்தொகுப்புக்கென சிறத்தலடைந்த கல வகை.
- பல்லினச் சிறைப்பை (Heterocyst): நைதரசன் பதித்தலுக்கென சிறத்தலடைந்த கல வகை.
- அசைவிலி (akinete): உணவுச்சேமிப்பு அதிகமுள்ள, தடித்த கலச்சுவருடைய தகாத காலத்தைக் கழிப்பதற்கென சிறத்தலடைந்த கல வகை.
# நீலப்பச்சைப்பாசி

## பயன்கள்

இவை விவசாயத்திலும், மனித மற்றும் உணவுகளிலும் இடம் பிடிக்கின்றன. விவசாயத்தில் இவை நைத்ரசன் உற்பத்தியில் ஈடுபடுவதால் இவை நில பண்படுதலில் சிறப்பு பெறுகின்றன. *அனபெனா அசோல்லே* என்பவை அசோல்லா எனப்படும் நீர்வாழ் குறுந்தாவரத்திடம் இயற்கையாக ஒன்றியவாழ்வு வாழ்கின்றன. அப்போது அது காற்றிலிருந்து நைத்ரசனை நிலைப்படுத்துகின்றன. இதனை நிலத்தில் இடும்போது நிலம் செப்பனிடப்படுகின்றன. அதேப்போல் *நாச்டாக்* மற்றும் ஏனைய *அனெபெனா* பேரினத்தை சார்ந்தவைகளும் இந்நைத்ரசனை நிலைப்படுத்துகின்றன.  
*ச்பைருலினா* மற்றும் *அர்த்ரோச்பைரா* என்பன மனித உணவாகவும் விலங்கின் உணவாகவும் பயன்படுத்தப்படுகிறது. இவை 70% சதவிகிதத்திற்கும் மிகுதியாக புரதத்தைக் கொண்டுள்ளன. இவை சில மருத்துவ பண்புகளான சோகை நீக்குதல், நோய் எதிர்ப்பு வலிமை, மற்றும் வைட்டமின்களையும் கொண்டுள்ளது. இவை கடைகளில் மாத்திரை வடிவிலும் பொடியாகவும் கிடைக்கிறது.  
இச்சயனோபக்டீரியாக்களானது, தனிப்பயன்களல்லாது காற்று மாசு குறைப்பு, கரியமில வாயு உட்கொண்டு புவிவெப்பமடைதல் கட்டுப்பாடு, பல மீன்களின் உணவு, உணவு சுழற்சியில் மிக முக்கிய அடித்தட்ட உற்பத்தியாளர், நச்சுலோகங்களை தன்மை மாற்றி பயனுள்ளதாக மாற்றல் போன்ற சிறப்பியல்புகள் பெற்றவை.  
இவைகளில் சில நன்மை உண்டுச்செய்யும் காரணிகளாக மட்டுமல்லாது சில நச்சுமிக்க பாசிபடற்சியென்னும் (ப்லூம்) உருவாகி சூழல் சீர்கேட்டிலும் ஈடுபடுகின்றன. அவைகளுள் *மைக்ரோசிச்டிச்*, *ட்ரைக்கோடெச்மியம்*, ஆகியன குறிப்பிடத்தக்க சில.
# நீலப்பச்சைப்பாசி

## மேற்கோள்

- Gillian Cribbs (1997) *Nature's Superfood, the Blue-Green Algae Revolution*. Newleaf.
- Fogg, G.E., Stewart, W.D.P., Fay, P.and Walsby, A.E. 1973. *The Blue-green Algae.* Academic Press, London and New York.
- "Architects of the earth's atmosphere." Introduction to the Cyanobacteria. கலிபோர்னியா பல்கலைக்கழகம் (பெர்க்லி). 03 Feb. 2006.
- Whitton, B.A. Phylum Cyanophyta (Cyanobacteria). in *The Freshwater Algal Flora of the British Isles.* Cambridge University Press, Cambridge
- Whitton BA and Potts M (2000) *The ecology of cyanobacteria: their diversity in time and space*, Springer, .
- Madigan MT, Martinko JM and P Jack (2000) "Brock Biology of Microorganisms", Prentice Hall, .
# பலகை

**பலகை** (Timber or Lumber) என்பது மரங்களைத் தறித்து, அரிந்து பெறப்படுபவையாகும். இவை தச்சுவேலைகளுக்கான பிரதான பொருள் ஆகும். மனித வாழ்க்கையில் பலகையின் பயன்பாடு பிரதான இடத்தைப் பெறுகிறது. தற்கால இரும்பு, நெகிலி போன்றவைகள் முற்காலத்தில் இருந்தே வீட்டுத் தளப்பாடங்களான மேசை, கதிரை போன்றன பலகைகளில் இருந்தே செய்யப்பட்டன. இன்றும் வளர்ந்த நாடுகளில் தற்கால வீட்டுத் தளப்பாடங்களை விட, பலகையில் தயாரித்த தளபாடங்களின் விலையும் மதிப்பும் அதிகமாகவே உள்ளன.  
de:Bauholz#Brett
# தச்சுவேலை

**தச்சுவேலை** என்பது பலகைகளைப் பயன்படுத்தி தளப்பாடங்கள் செய்யும் வேலையை குறிக்கும் ஒரு பெயராகும். தச்சுவேலை செய்வோரை தச்சர் என்றழைக்கப்படும். உடலை மிகவும் வறுத்தி செய்யப்படும் மிகவும் கடினமான வேலைகளில் தச்சு வேலையும் ஒன்றாகும். தச்சுவேலை என்பதில் பல்வேறு பிரிவுகளும் உள்ளன. மரம் அரியும் தச்சர், தளப்பாடங்கள் செய்யும் தச்சர், தளப்பாடங்களை அழகுபடுத்தும் தச்சர் என பல உள்ளன.  
தச்சுவேலை என்பது ஒரு கலை சார்ந்த தொழிலாகவும் பார்க்கப்படுகின்றது. கலைநயம் மிக்க தளப்பாடங்கள் மிகவும் அதிக விலைக்கும் விற்பனையாகின்றன.
# கருங்காலி

**கருங்காலி** (*Diospyros ebenum* - *இலங்கைக் கருங்காலி*) என்பது ஒருவகை மரமாகும். இம்மரம் மிகவும் அரிதாகவே காணப்படுகிறது. இம்மரத்தில் இருந்து மிகவும் உறுதியான பலகைகள் பெறப்படுகின்றன.
# கருங்காலி

## பயன்பாடுகள்

இந்தக் கருங்காலி மரத்தில் இருந்து பெறப்படும் பலகைகளை, கருங்காலிப் பலகை என்பர். இவை மிகவும் பெறுமதிமிக்க பலகை வகையாகும். இப்பலகைகள் கருப்பு நிறம் கொண்டவை. நூற்றாண்டுகளாக இரும்பை ஒத்த உறுதியுடன் கூடிய பலகைகள் இம்மரத்தில் இருந்து பெறப்படுகின்றன. குறிப்பாக இந்த மரத்தின் நடுப்பாகமான கருமை நிறம் கொண்ட பகுதியை வைரம் என்பர். அநேகமாக கருங்காலி மரத்தில் இருந்தே "உலக்கை" செய்யப்படுகிறது. சில இடங்களில் கருங்காலி அல்லாத பலகைகளில் இருந்து உலக்கை செய்யப்பட்டாலும், கருங்காலி உலக்கைகளுக்கான பெறுமதியை மற்றைய பலகைகள் பெறுவதில்லை.  
உலகின் விலைமதிப்புள்ள மரங்களில் ஒன்றாக ஆப்பிரிக்க கருமரம் (African blackwood), சந்தன மரம், செந்தந்த மரம் (pink ivory), அகில் மரம் ஆகியவற்றின் வரிசையில் கருங்காலி திகழ்கிறது.
# கருங்காலி

## இலங்கையில்

இலங்கையின் வடக்கு மற்றும் கிழக்கு பகுதிகளிலும் வடமத்திய மாகணத்திலும் தென்மாகாணத்தின் அம்பாந்தோட்டை மாவட்டத்திலும் கருங்காலி மரங்கள் காணப்படுகின்றன. இருப்பினும் மிகவும் அரிதான அல்லது அழிந்துவரும் மரங்களில் இதுவும் ஒன்றாகும்.
# ச. சத்திவேல்

**ச. சத்திவேல்** அல்லது **சக்திவேல் ஐயா** (1942 - 2008) என்பவர் இலங்கையில், வன்னி பெருநிலப்பரப்பில், கிளிநொச்சியை சேர்ந்த ஒரு ஈழத்துக் கவிஞரும், நாடக இயக்குநரும், பாடலாசிரியரும், எழுத்தாளரும், தமிழ் மொழிப் பற்றாளரும் ஆவார். தமிழொளி கலாமன்றம் எனும் மன்ற நிறுவுனரும் ஒருங்கிணைப்பாளரும் ஆவார். தமிழீழ விடுதலைப் புலிகளின், தமிழீழ கலை பண்பாட்டுக் கழகத்தின் உறுப்பினராகவும், புலிகளின் குரல் வானொலியின் ஆலோசகராகவும் பணியாற்றியவர்.
# ச. சத்திவேல்

## தமிழொளி கலாமன்றம்

ஆரம்பத்தில் "தமிழொளி கலாமன்றம்" எனும் பெயரில் ஒரு மன்றத்தை நிறுவி, அதன் ஒருங்கிணைப்பாளராக பல்வேறு கலை நிகழ்வுகளை கிளிநொச்சி பிரதேசமெங்கும் பல அரங்குகளில் அரங்கேற்றினார். பின்னர் தமிழீழ கலைப் பண்பாட்டு கழகத்தின் ஒரு கிளை நிறுவனமாக இம்மன்றம் மாற்றம் பெற்றது. இவர் பல பாடல்கள் எழுதியுள்ளார். இவர் கதை வசனம் எழுதி, இயக்கிய நாடங்கள் வன்னியில் பல மேடைகளில் அரங்கேற்றப்பட்டுள்ளன. வன்னியில் இருந்து வெளியிடப்பட்ட சஞ்சிகைகளில் இவரது ஆக்கங்கள் வெளிவந்துள்ளன. கிளிநொச்சியில் இயங்கிய இவரது மன்றத்தின் பெயரிலேயே இவரது கலைநிகழ்ச்சிகள் இடம்பெற்றன. கலைநிகழ்ச்சிகள் கிளிநொச்சி மற்றும் முல்லைத்தீவு பகுதிகளில் மட்டுமே இடம்பெற்றுள்ளன.
# ச. சத்திவேல்

## இறப்பு

2008ம் ஆண்டு இவர் நோய்வாய்ப்பட்டு இறந்தார். இவரது இறப்பின் போது புலிகளின் குரல் வானொலியில், இவர் இயற்றியப் பாடல்களை தொடர்ந்து ஒலிப்பரப்பிக் கௌரவித்தனர்.
# தணத்தல்

**தணத்தல்** என்பது சஙக இலக்கியத்தில் தலைவனும் தலைவியும் பிரிந்திருத்தல். இதனை 'ஒருவழித் தணத்தல்' என்பர். இந்தப் பிரிவுக்குக் காரணம் இல்லை. தற்செயலாக நிகழும். காலமும் இல்லை. (மணத்தல் என்பது தலைவனும் தலைவியும் கூடியிருத்தல்)
# தணத்தல்

## சங்கப் பாடல்களில் குறிப்புகள்

- புலவர் வெள்ளிவீதியார் தணத்தல் பற்றிக் குறிப்பிடுகிறார். (குறுந்தொகை 386)
- குறியிடம் பிழைத்தல், காலம் கனியாமை முதலான காரணங்களால் இப் பிரிவு நேரும் என்று தொல்காப்பியம் குறிப்பிடுகிறது. (நூற்பா 1053)
- 'ஒருவழித் தணத்தற்குப் பருவம் கூறார்' என்று இதனை நம்பி அகப்பொருள் விளக்கம் குறிப்பிடுகிறது. (நூற்பா 40)
# கைக்கிளை (திணை)

**கைக்கிளை** என்பது தொல்காப்பியர் காட்டும் ஏழு திணைகளில் ஒன்று. தலைவன் தலைவிக்கு இடையே உள்ள ஒழுக்கம் 'கை' எனப்படும். இந்த ஒழுக்கம் இருவர் மனத்திலும் ஒத்திராமல் கிளைத்துப் பிளவுபட்டு இருக்குமானால் அது கைக்கிளை. (கையில் கிளை - என்று ஏழாம் வேற்றுமைத் தொகையாய் வருவதால் இரு சொற்களுக்கும் இடையே ஒற்று மிக்கது)  
கை என்னும் சொல் தமிழில் ஒழுக்கத்தைக் குறிக்கும். பதினெண் கீழ்க் கணக்கு நூல்களில் ஒன்றான 'கைந்நிலை' என்னும் நூல் ஐந்தொழுக்கப் பண்பாட்டைப் பற்றிக் கூறுகிறது. ஒழுக்கத்தில் நிற்பது என்னும் பொருளைத் தரும் தொடர் இது  
கைக்கிளை ஒழுக்கம் சிறுபான்மையோர் ஒழுக்கம் என்று தொல்காப்பியத்துக்கு உரை எழுதும் இளம்பூரணர் குறிப்பிடுகிறார்.  
'கைகோள்' என்பது ஒழுக்கத்தைக் கைக்கொள்ளல் என்னும் பொருளைத் தருவதால் இலக்கண நெறியில் இது இரண்டாம் வேற்றுமைத் தொகை. இரண்டாம் வேற்றுமைத் தொடரில் அஃறிணைச் சொல் முன்னிற்குமானால் இடையில் ஒற்று மிகுவதில்லை. எனவே இது கைகோள் என நின்றது. கைகோளைக் களவு, கற்பு என இரு வகையாகப் பகுத்துப் பார்ப்பது தமிழ்நெறி.
# கைக்கிளை (திணை)

## தொல்காப்பியர் விளக்கம்

ஐந்திணை ஒழுக்கத்தைத் தொல்காப்பியர் "அப்பொடு புணர்ந்த ஐந்திணை" என்று குறிப்பிடுகிறார்.
எனவே கைக்கிளையும், பெருந்திணையும் அன்பொடு புணராதவை எனத் தெளிவாகிறது. தொல்காப்பியர் தம்முடைய நூற்பாவின் வழி,  
***“காமம் சாலா இளமை யோள்வயின்***  
***ஏமம் சாலா இடும்பை எய்தி***  
***நன்மையும் தீமையும் என்றுஇரு திறத்தான்***  
***தன்னொடும் அவெளாடும் தருக்கிய புணர்த்துச்***  
***சொல்எதிர் பெறாஅன் சொல்லி இன்புறல்***  
***புல்லித் தோன்றும் கைக்கிளைக் குறிப்பே”***  
(தொல்காப்பியம்- பொருளதிகாரம்- அகத்திணையியல் -நூற்பா -53
# கைக்கிளை (திணை)

## தொல்காப்பியர் விளக்கம்

### கைக்கிளை நிகழ்வு

| கைக்கிளை | பெருந்திணை |  |
| --- | --- | --- |
| காமத்திற்கு பொருத்தமற்ற இளையவளிடத்தில் காதல் கொண்டு அதன் வழி தலைவன் துன்பம் கொள்கிறான் | தான் விரும்பும் தலைவியை மணக்க இயலாத நிலை ஏற்படும்போது தலைவன் மடல் ஏறுகிறான். |  |
| நன்மை - புகழ்தல், தீமை- -பழித்தல் என்ற இருவழியிலும் தலைவியைப் பற்றி தலைவன் பேசுதல் | இளமை நீங்கிய நிலையில் கொள்ளும் காதல் |  |
| தனக்கும் அவளுக்கும் ஒத்த குணங்களைச் சேர்த்துச் சொல்வான். | தலைவன் பிரிந்திருக்கும் காலத்தில் வருந்தியிருக்கும் தலைவியைத் தோழி தேற்றுவாள். |  |
| அவளோ பிறரோ கேட்காதபடி அவன் பேசுவதால் அவன் சொல்லிற்கு மறுமொழி சொல்லாது தானே சொல்லி இன்புறுவான். | காமம் மிகுந்துவிடுதலால் செய்யும் முறை கடந்த செயல்களைக் குறிப்பது. | } |
# கைக்கிளை (திணை)

## யாப்பருங்கலம் விருத்தி

இந்த உரையில் கைக்கிளை பெருந்திணை இரண்டும் தெளிவாக விளக்கப்பட்டுள்ளன.  
காதலன் காதலி இருவருக்கும் இடையே உடலுறவு இல்லாமையால் இது ஒருவரிடம் மட்டும் தோன்றும் காம உணர்வாகிய **கைக்கிளை**.
# கைக்கிளை (திணை)

## இவற்றையும் காண்க

- சிற்றிலக்கிய வகை
# நான்கு தொனிகள்

சீன மொழியில் ஒரு சொல்லை அல்லது சொற்தொடரை உச்சரிக்கும் முறை அல்லது தொனி அதன் பொருளை உணர்த்த மிக முக்கியமானதாக அமைகிறது. சீன மொழியில் **நான்கு தொனிகள்** உள்ளன.  
- சீரான அல்லது மட்டமான தொனி
- ஏறும் தொனி
- ஏறும் இறங்கும் தொனி
- இறங்கும் தொனி
# நான்கு தொனிகள்

## எடுத்துக்காட்டு

- mā - ம - மட்டமான தொனி - அம்மா
- ம - ஏறும் தொனி - நார்ச்செடி
- ம - ஏறும் இறங்கும் தொனி - குதிரை
- ம - இறங்கும் தொனி - திட்டு
# ரேடியோ மொசுகோ (தமிழ்)

**மாஸ்கோ வானொலி** அல்லது **ரேடியோ மொசுகோ (தமிழ்)** (*Radio Moscow*) என்பது 1960களில் இருந்து 1990களின் தொடக்கம் மட்டும் சோவியத் ஒன்றியத்தால் அதன் பன்னாட்டு ஒலிபரப்பு நிறுவனம் ஊடாக ஒலிபரப்பட்ட தமிழ் ஒலிபரப்புச் சேவை ஆகும். பூரணம் சோமசுந்தரம், மணி வர்மா போன்றோர் இதில் பணி புரிந்தனர். இதே காலத்தில் இரண்டு தமிழ் பதிப்பகங்களும், சோவியத் நாடு என்ற இதழும் வெளிவந்தன.
# ரா. ரங்கசாமி

மாஜினி என அறியப்படும் **ரா. ரங்கசாமி** ஒரு சமூக செயற்பாட்டாளர், தமிழ் இடதுசாரி எழுத்தாளர். இவர் ஊடகத் துறையிலும், மொழிபெயர்ப்புத் துறையிலும் பல பங்களிப்புகள் செய்துள்ளார்.
# ரா. ரங்கசாமி

## பிரசுரங்கள்

- கறுப்பும் சிவப்பும்
- நீயா நானா
# ரா. ரங்கசாமி

## மொழி பெயர்ப்புகள்

- பல மொழி பெயர்ப்புகள்
- அம்பேத்கர் நூல் மொழி பெயர்ப்புகள்